Document ID: 32009D0850

NEUVOSTON PÄÄTÖS
tehty 5 päivänä toukokuuta 2009,
Euroopan yhteisön ja sen jäsenvaltioiden sekä SADC:n välisen talouskumppanuussopimusvaltioiden talouskumppanuussopimukseen tähtäävän väliaikaisen sopimuksen allekirjoittamisesta ja väliaikaisesta soveltamisesta
(2009/850/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 57 artiklan 2 kohdan, 133 artiklan ja 181 artiklan yhdessä 300 artiklan 2 kohdan ensimmäisen alakohdan ensimmäisen virkkeen kanssa,
ottaa huomioon komission ehdotuksen
sekä katsoo seuraavaa:
(1)
Neuvosto valtuutti 12 päivänä kesäkuuta 2002 komission avaamaan neuvottelut talouskumppanuussopimuksista AKT-maiden kanssa.
(2)
Nämä talouskumppanuussopimuksen tekemiseen tähtäävää väliaikaista sopimusta, jäljempänä ”talouskumppanuussopimukseen tähtäävä väliaikainen sopimus”, koskevat neuvottelut on saatettu päätökseen ja Euroopan yhteisön ja sen jäsenvaltioiden sekä SADC:n talouskumppanuussopimusvaltioiden (joihin kuuluvat Botswana, Lesotho, Namibia, Swazimaa ja Mosambik) välinen talouskumppanuussopimukseen tähtäävä väliaikainen sopimus parafoitiin 23 päivänä marraskuuta 2007, ja Namibian osalta 12 päivänä joulukuuta 2007.
(3)
Talouskumppanuussopimuksen tähtäävän väliaikaisen sopimuksen 105 artiklan 4 kohdassa määrätään sopimuksen väliaikaisesta soveltamisesta sen voimaantuloon asti.
(4)
Talouskumppanuussopimukseen tähtäävä väliaikainen sopimus olisi allekirjoitettava yhteisön puolesta, ja sitä olisi sovellettava sen yhteisön toimivaltaan kuuluvilta osiltaan väliaikaisesti, sillä varauksella, että sopimus tehdään myöhempänä ajankohtana,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan yhteisön ja sen jäsenvaltioiden sekä SADC:n talouskumppanuussopimusvaltioiden välisen talouskumppanuussopimukseen tähtäävän väliaikaisen sopimuksen allekirjoittaminen, sillä varauksella, että neuvosto tekee päätöksen mainitun väliaikaisen sopimuksen tekemisestä.
Talouskumppanuussopimukseen tähtäävän väliaikaisen sopimuksen teksti on liitetty tähän päätökseen.
2 artikla
Neuvosto määrittelee komission ehdotuksen pohjalta asianomaisten perustamissopimusten määräysten mukaisesti yhteisön SADC:n kumppanuussopimusvaltiot-EY -yhteisneuvostossa ja SADC:n kumppanuussopimusvaltiot-EY -kauppa- ja kehityskomiteassa omaksuttava yhteisön kannan.
3 artikla
Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa talouskumppanuussopimukseen tähtäävä väliaikainen sopimus Euroopan yhteisön puolesta sillä varauksella, että sopimus tehdään.
4 artikla
Talouskumppanuussopimukseen tähtäävää väliaikaista sopimusta sovelletaan sen yhteisön toimivaltaan kuuluvilta osiltaan väliaikaisesti siten kuin sopimuksen 105 artiklan 4 kohdassa määrätään, kunnes sen tekemistä varten tarvittavat menettelyt on saatettu päätökseen. Komissio julkaisee ilmoituksen, jossa sisältää tiedon väliaikaisen soveltamisen päivämäärästä.
Tehty Brysselissä 5. toukokuuta 2009.

Labels: 18
15
5